./data/phi0978/phi001/phi0978.phi001.perseus-lat2.xml
Pliny the Elder
Ctesias tradit Silan vocari stagnum in Indis, in quonihil innatet, omnia mergantur; Caelius apud nos inAverno etiam folia subsidere, Varro aves, quae advolaverint, emori  contra in Africae lacu Apuscidamo omniafluitant, nihil mergitur, item in Siciliae fonte Phinthia, utApion tradit, et in Medorum lacu puteoque Saturni  itemfluvii fons Limyrae transire solet in loca vicina portendens aliquid; mirum quoque quod cum piscibus transit responsa ab his petunt incolae cibo, quem rapiunt adnuentes, si vero eventum negent, caudis abigunt  amnisAlcas in Bithynia Bryazum adluit—hoc est et temploet deo nomen—, cuius gurgitem periuri negantur pativelut flammam urentem  et in Cantabria fontes Tamariciin auguriis habentur  tres sunt octonis pedibus distantes,in unum alveum coeunt vasto amne  singuli siccantur duodenis diebus, aliquando vicenis, citra suspicionem ullamaquae, cum sit vicinus illis fons sine intermissione largus dirum est non profluere eos aspicere volentibus, sicutproxime Larcio Licinio legato pro praetore post septemdies accidit  in Iudaea rivus sabbatis omnibus siccatur